OzLabs/hebrew-wiki-articles huggingface dataset:
Hit n Run Phase Two

Hit n Run Phase Two (בעברית: פגע וברח שלב שני) הוא אלבום האולפן ה־39 והאחרון שיצא בחייו של המוזיקאי האמריקאי פרינס. הוא יצא לאור לראשונה באופן בלעדי בטיידל ב־12 בדצמבר 2015, להאזנה בסטרימינג ולרכישה, בהמשך לאלבומו הקודם, "Hit n Run Phase One".

פרינס הודיע בטוויטר שתקליטור פיזי ייצא לאור במהלך סוף שבוע של הופעות בפייזלי פארק בינואר 2016. התקליטור ניתן גם לקהל המבקרים בהופעות באוסטרליה וניו זילנד, שנערכו כחלק מסיבוב ההופעות Piano & a Microphone Tour . האלבום זכה לבסוף להפצה עולמית ב־6 במאי 2016 באמצעות יוניברסל מיוזיק גרופ, שבועיים אחרי מותו של פרינס.

== יחס הביקורת והקהל ==

האלבום נכנס בהשקתו למקום ה־23 במצעד "Top R&B Albums", תוך שהוא מוכר 2000 עותקים בשבוע הראשון. הוא נכנס מחדש למצעד זה למקום ה־13 עם מותו של פרינס ארבעה חודשים מאוחר יותר, והגיע בשיאו למקום השלישי ב־21 במאי 2016. הוא אף הגיע בשיאו למקום החמישי במצעד אלבומי ה-R&B/היפ-הופ ולמקום ה־40 בבילבורד 200. האלבום מכר 57,000 עותקים נכון לנובמבר 2016.

עם יציאתו לאור, קיבל "Hit n Run Phase Two" ביקורות חיוביות באופן כללי. במדד מטקריטיק קיבל האלבום ציון משוקלל של 63, בהתבסס על 13 ביקורות.

יהודה נוריאל, מבקר ידיעות אחרונות, כתב שהאלבום , והוסיף: 

עמית קלינג, מבקר Time Out תל אביב, כתב: 

סטיבן תומאס ארלוויין, מבקר AllMusic, כתב שבאלבום "אין רמז לאלקטרוניקה" ושהוא "נטול פירוטכניקת גיטרה". ארלוויין המשיך: 

== רשימת השירים ==

הערות
* "Big City", השיר האחרון באלבום, מסתיים במילים "That's it" ("זהו זה"), ולאחריהן 49 שניות של שקט.
* "Baltimore" נכתב לזכר מותו של פרדי גריי. השיר יצא לאור לראשונה בחשבון ה־SoundCloud של פרינס בתחילת מאי 2015. בהמשך החודש הוא יצא לאור כסינגל רשמי, עם קרנות יער ותזמורת שנוספו באובר-דאבינג – זוהי הגרסה שנמצאת באלבום זה.
* "Rocknroll Loveaffair" יצא במקור כסינגל בנובמבר 2012 ונקרא אז "Rock and Roll Love Affair". בגרסה שמצויה באלבום זה נוספו קרנות יער באובר-דאבינג.
* "Stare" יצא לאור לראשונה באופן בלעדי בספוטיפיי בספטמבר 2015.
* "Xtraloveable" נקרא במקור "Extraloveable" ויועד במקור להרכב "ואניטי 6" . נעשה לשיר דמו באפריל 1982, אך בסופו של דבר לא נעשה בו שימוש. הוא הוקלט מחדש עם קטע ראפ מאת אנדי אלו ויצא לאור בנובמבר 2011, באופן בלעדי באייטונס, על־מנת לקדם את סיבוב ההופעות (בקנדה). הגרסה שמוצגת באלבום זה היא גרסת "Extralovable Reloaded" – ללא קטע הראפ ועם קרנות שנוספו באובר-דאבינג, שיצאה לאור ביוני 2013 באתר של פרינס, 3rdeyegirl.com.
* "Groovy Potential" יצא לאור לראשונה בחנות המוזיקה שהייתה אז לפרינס, 3rdeyetunes.com, באוגוסט 2013.
* "Screwdriver" יצא לאור לראשונה כסינגל בפברואר 2013.
* האלבום יצא בתחילה ברצף עם "Hit n Run Phase One", כשהרצועה הראשונה מהאלבום החדש, "Baltimore", ממוספרת כרצועה מס' 12 אחרי "June", הרצועה האחרונה ב־" Hit n Run Phase One". עם זאת בטיידל האלבומים הופרדו.

== מצעדים ==
=== מצעדים שבועיים ===

=== מצעדים שנתיים ===

==קישורים חיצוניים==

==ביאורים==

== הערות שוליים ==

קטגוריה:אלבומי פרינס
קטגוריה:אלבומי 2015
קטגוריה:אלבומים באנגלית
סורת אל-קיאמה

סורת אל-קיאמה (בערבית: سورة القيامة) היא סורה מספר 75 בקוראן המונה 40 פסוקים. שם הסורה לקוח מהפסוק הראשון בה, שבו נאמר "נשבעתי ביום התקומה", ומשמעותו של השם היא "חזון התקומה".

== במסורת האסלאמית ==
ישנו חדית' שבו נטען כי הנביא מוחמד אמר שפניו של האדם שירבה לקרוא את הסורה הזאת ולנהוג על פי הנאמר בה, יהיו לכאורה ביום הדין זוהרים יותר מפניהם של אנשים שלא עשו כך.

== קישורים חיצוניים ==

== הערות שוליים ==

קטגוריה:סורות
אלפין 622/623

אלפין 622/623 (באנגלית: Elfin 622/623) היא סדרת מכוניות מרוץ מתוצרת "Elfin Sports Cars" האוסטרלית.

דגם "אלפין 622" יוצר בין השנים 1972–1974, פותח להשתתף בקטגוריית מרוצי "Australian Formula 2" , יוצרו 6 יחידות.

דגם "אלפין 623" יוצר בין השנים 1973–1974, פותח להשתתף בקטגוריית מרוצי "Australian Formula 3" , יוצרו 8 יחידות.

== תמונות ==
<gallery mode="packed" heights="130">
קובץ:Elfin 622 and Brabham BT35.jpg | "אלפין 622"
קובץ: Elfin623.jpg| "אלפין 623"
</gallery>

==ראו גם==
* מרוץ מכוניות
* אלפין MR5
* אלפין סוג 100 מונו
* אלפין סוג 3 קלאבמן
* אלפין סוג 600

==קישורים חיצוניים==

==הערות שוליים==

קטגוריה:דגמי מכוניות שהושקו ב-1972
קטגוריה:מכוניות מרוץ
קטגוריה:כלי רכב המיוצרים באוסטרליה
622/623
יחסי גרמניה–הונדורס

שגרירות הונדורס בברלין
יחסי גרמניה–הונדורס הם יחסים דו-צדדיים בין גרמניה לבין הונדורס.

== סקירה כללית ==
היחסים בין המדינות מקיפים קשת רחבה של חילופי דברים אינטנסיביים, אמנות, בריתות וקונפליקטים, הן פוליטית, מדיניים, כלכליים ותרבותיים. למרות שהיחסים עם גרמניה קיימים זה כמה מאות שנים, רק ב-1930 הם כוננו רשמית.

מאז אותה שנה שמרו שתי המדינות על יחסי גומלין אינטנסיביים, ורק לאחר שתי מלחמות העולם הופסקו היחסים לפרק זמן קצר. לאחר מלחמת העולם השנייה, נמשכו היחסים הדו-צדדיים עם שתי הגרמניות: עם הרפובליקה הפדרלית של גרמניה מאז 1950 ועם הרפובליקה הדמוקרטית הגרמנית מאז 1975, האחרונה בעוצמה פחותה הרבה יותר מראשונה. החל מ-3 באוקטובר 1995, לאחר איחוד גרמניה מחדש, נשמרו היחסים עם גרמניה המאוחדת.

== נציגויות דיפלומטיות ==
* גרמניה מחזיקה בהונדורס שגרירות בטגוסיגלפה וקונסוליה כללית בסן פדרו סולה.
* הונדורס מחזיקה בגרמניה שגרירות בברלין ו-3 קונסוליות בדואיסבורג, המבורג ומינכן.

==קישורים חיצוניים==

== הערות שוליים ==
אנה הופ הדסון

אנה הופ הדסון (באנגלית: Anna Hope Hudson; 1869 – 1957), הידועה בדרך כלל בשם נאן הדסון (Nan Hudson), הייתה אמנית ילידת אמריקה שחיה ועבדה בצרפת ובאנגליה. היא הייתה בת זוגה לחיים של אתל סנדס.

== ביוגרפיה ==

=== ילדותה ===
הדסון נולדה ב-10 בספטמבר 1869 בניו יורק. היא הייתה בתו של קולונל אדוארד מקני הדסון, שנפטר בשנת 1892; אמה נפטרה כשהייתה בת 9. היא חיה בארצות הברית עד גיל 24 ואז עברה לאירופה, והעדיפה את צרפת על פני שאר המקומות בהם התגוררה וביקרה.<ref name=":0"></ref> הירושה שקיבלה הייתה תוצאה של הצלחת סבה כשותף בחריטת שטרות כסף, שהתאחד מאוחר יותר והפך לחברת בנקאות אמריקאית.

=== חינוך ===
הדסון החלה את לימודיה בפריז בשנת 1892 ופגשה את הסטודנטית לאמנות אתל סנדס, שהפכה לבת זוגה לחיים. בדומה לסנדס, גם הדסון ירשה הון רב לאחר מות הוריה. הן למדו בהדרכת יוג'ין קארייה בשנת 1896, וגם אנרי אוונפול, צייר פלמי, היה מדריך האמנות של הדסון החל מינואר 1897.
[[וולטר סיקרט, מיס הדסון בבית רוולנדסון, 1910]]

=== אמנית ===
הדסון גרה וציירה עם אתל סנדס, וחילקה את זמנה בין צרפת לאנגליה. סנדס הייתה אשת חברה שנהגה לארח אמנים וסופרים כשהיו באנגליה. הדסון העדיפה אורח חיים שקט יותר בצרפת, ושם ביססה עצמה הדסון לראשונה כאמנית.<ref></ref>

היא הכינה ציור של "תעלת ג'ידקה" לאחר שנסעה לוונציה לצייר. הציור הוצג בסלון בפריס בשנת 1906. וולטר סיקרט, שהכיר את הדסון באמצעות קשריה עם סנדס, לא ידע על יצירותיה. הוא התרשם מהן, שיתף את דעתו לגבי כישרונה, והזמין אותה לקבוצת רחוב פיצרוי. סנדס הצטרפה גם היא לקבוצה. שם השתתפו לעיתים קרובות שתי הנשים ושלחו ציורים למפגשי השבת של הקבוצה.

וולטר סיקרט, שתפס את דרכה הבטוחה והעצמאית בציור "מיס הדסון בבית רוולנדסון" (1910), תיאר את הדסון כ"אשה קורנת ומרתקת, אשת חלומות של כל גבר צעיר." וירג'יניה וולף אמרה כי היא התלבשה בצורה מסוגננת והייתה "רועשת וחזקה".

באנגליה, הדסון החלה להציג את עבודותיה בגלריות לסטר, במועדון האמנות האנגלי החדש ובאיגוד ברית האמנים. בשנת 1912 הייתה לה תערוכה משותפת עם סנדס בגלריית קרפקס. קבוצת רחוב פיצרוי והחבורה הגברית של קבוצת קמדן טאון, התמזגו בשנת 1913 והפכו לקבוצת לונדון. סנדס והדסון היו חברות מייסדות בקבוצת לונדון. הדסון הציגה מדי פעם את עבודותיה שם עד 1938. היא המשיכה גם להציג עבודות במועדון האמנות האנגלי. בהזמנתו של סיקרט, הדסון עבדה מדי פעם באולפניו והשתמש במודלים שלו לנושאים לציוריה.<ref name=":0" />
אנה הופ הדסון, אכסניית לאמב, וולינגטון, 1912
עבודותיה נהרסו במידה רבה או אבדו במהלך מלחמת העולם השנייה בטירה שלה בדייפ. ישנן כמה יצירות שנותרו באוספים ציבוריים ואחת בגלריית טייט.

== מלחמות עולם ==
סאנדס והדסון הקימו בית חולים לחיילים ליד דייפ במהלך מלחמת העולם הראשונה. לאחר שהוא נסגר הן המשיכו במאמצי הסיעוד גם בצרפת וגם באנגליה.

במהלך מלחמת העולם השנייה, ביתה של הדסון נשדד ובית צ'לסי של אתל סנדס נהרס במהלך הבליץ, וחלק ניכר מציוריהן ואוספיה האמנות שלהן נהרסו או נגנבו.

== חיים אישיים ==
הדסון רכשה את הבית מהמאה ה-17, שאטו ד'אופגארד, בשנת 1920. הוא היה ממוקם באזור כפרי, כ-10 קילומטרים מדייפ. היא שחזרה וקישטה אותו במשך תקופה מסוימת.<ref></ref>

סנדס והדסון חיו יחד עד מותה ב-17 בספטמבר 1957.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1869
קטגוריה:בריטיות שנפטרו ב-1957
קטגוריה:בריטים שנפטרו ב-1957
סורת אל-מודת'יר

סורת אל-מודת'יר (בערבית: سورة المدثير) היא סורה מספר 74 בקוראן, המונה 56 פסוקים.

== במסורת האסלאמית ==
המוסלמים מאמינים שבאחד הימים הנביא מוחמד התהלך ברחוב, כשלפתע הוא שמע קול בוקע מהרקיע. הוא הרים את ראשו לראות מה מקור הקול הזה, והוא ראה לכאורה את המלאך גבריאל, יושב על כס מלכות בין השמיים והארץ. הוא נתקף חרדה מהמראה, והחל לברוח, אך המלאך היה בכל מקום שאליו הוא פנה, כך לפי דבריו. כשראה שאינו יכול לברוח, הוא נשכב על הרצפה והתחיל לזעוק "כסו אותי! כסו אותי!", אז אנשים רצו אליו וכיסו אותו בבגדים. אז, כך לפי החדית', אמר לו אללה "אתה המתכסה! קום והזהיר! הלל את אדונך! טהר את שמלותיך, וסור מכל רע!". משום כך גם נקראת הסורה "אל-מודת'יר", שמשמעותה "המתכסה".

== קישורים חיצוניים ==

== הערות שוליים ==

קטגוריה:סורות
קוקו לפני שאנל

קוקו לפני שאנל (בצרפתית: Coco avant Chanel) הוא סרט ביוגרפי צרפתי משנת 2009 על חייה של מעצבת האופנה הצרפתייה קוקו שאנל.

הסרט היה מועמד לארבעה פרסים בפרס באפט"א לקולנוע, שלושה פרסים בפרס האקדמיה האירופית לקולנוע, שישה פרסים בפרס סזאר והיה מועמד גם לפרס אוסקר לעיצוב התלבושות הטוב ביותר.

==עלילה==
מספר שנים לאחר שעזבה את בית היתומים שבדרום צרפת שם אביה נטש אותה מוצאת את עצבה גבריאל שאנל הצעירה עובדת בבר פרובינציאלי, ביום היא משמשת כתופרת תלבושות עבור האמנים המופיעים בבר ובלילה היא משמשת כזמרת קברט. היא מקבלת את הכינוי "קוקו" משיר שהיא שרה ביחד עם אחותה אדריאן. היא מפתחת קשר עם ברון בלזן הכריזמטי מה שמעניק לה מפתח כניסה לחברה הגבוהה של צרפת, בנוסף דבר זה פותח לה הזדמנות לפתח את כשרונה לעיצוב כובעים.

קוקו מתאהבת באיש העסקים האנגלי ארתור קפל, זאת בעוד היא לא מודעת שהוא התארס באנגליה. הוא מאמין בכישרון שלה לייצור כובעים. חייה ועסקיה של קוקו מתחילים לשגשג עסקיה אך לאחר מכן קפל נהרג בתאונת דרכים, היא הרוסה מכך אך עם זאת היא נשארת עם עסק שעזר לה להקים ודבר זה מהווה מזכרת לאהבתם.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטים צרפתיים
קטגוריה:סרטים בצרפתית
קטגוריה:סרטי 2009
קטגוריה:סרטים ביוגרפיים
קטגוריה:סרטים על מעצבי אופנה
קטגוריה:שאנל
קונראד ליימר

קוֹנְרָאד לָיִימֵר (בגרמנית: Konrad Laimer; נולד ב-27 במאי 1997) הוא כדורגלן אוסטרי המשחק בעמדת הקשר בבאיירן מינכן ובנבחרת אוסטריה.

==קריירת מועדונים==

ליימר הוא תוצר מחלקת הנוער של רד בול זלצבורג. הוא ערך את הופעת הבכורה שלו בליגה האוסטרית השנייה עם ליפרינג ב-2 במאי 2014. הוא רשם את הופעת הבכורה שלו בקבוצה הבוגרת של רד בול זלצבורג ב-28 בספטמבר מול ראפיד וינה.

ב-30 ביוני 2017, ליימר הצטרף לר.ב. לייפציג מהבונדסליגה בחוזה לארבע שנים.

==קריירה בינלאומית==

ליימר זומן לראשונה לנבחרת אוסטריה לצמד משחקיה נגד ויילס וגאורגיה בספטמבר 2017 במסגרת מוקדמות מונדיאל 2018.

את הופעת הבכורה שלו במדים הלאומיים ערך ב-7 ביוני 2019 מול סלובניה במסגרת מוקדמות יורו 2020. שלושה חודשים לאחר מכן, הוא כבש את שערו הראשון בנבחרת במשחק נגד לטביה במסגרת אותו הקמפיין, שהסתיים בניצחון נבחרתו 0–6.

==תארים==
רד בול זלצבורג
* אליפות אוסטריה (3): 2014/15, 2015/16, 2016/17
* הגביע האוסטרי (3): 2014/15, 2015/16, 2016/17

ר.ב. לייפציג
* הגביע הגרמני: 2021/2022, 2022/2023

==קישורים חיצוניים==

==הערות שוליים==

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:זלצבורג: כדורגלנים
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוסטרים שנולדו ב-1997
סטרידור

סטרידור (על פי האקדמיה ללשון: שִׁרְנוּק; בכינוי עממי סטרידו; נקרא גם "שיעול נבחני"), הוא קול נשימה גבוה שלא מבית החזה, הנובע מזרימה טורבולנטית של אוויר בבית הקול. הסטרידור נגרם מהיצרות או חסימה בדרכי האוויר. אלו יכולים לנבוע מחפץ זר, דלקת מכסה הגרון, דלקת גרון, קנה נשימה וסימפונות ובעיקר מדלקת במיתרי הקול. לכן, לעיתים מכנים בשם "סטרידו" את הדלקת במיתרי הקול.

הסטרידור מופיע בעיקר בילדים בגילאי 2–6, בדרך כלל בלילה.

==אבחון וטיפול==
מטרת האבחון היא לברר האם הסטרידור פוגע מהותית באספקת החמצן לגוף החולה ובאם הסטרידור נמשך לאורך זמן, לזהות את מקורו. במקרים בהם מזוהה פגיעה חריפה באספקת החמצן, הטיפול הניתן הוא מתן חמצן, ובמקרים נדירים חמורים: צנרור קנה או פיום קנה.

זיהוי מקור הסטרידור נעשה על ידי ברונכוסקופיה, וצילומי רנטגן.

==קישורים חיצוניים==

==הערות שוליים==

קטגוריה:תסמינים וסימנים הקשורים למערכת הנשימה ולמערכת ההובלה
קטגוריה:מחלות מערכת הנשימה
אלפין MS8 קלאבמן

אלפין MS8 קלאבמן (באנגלית: Elfin MS8 Clubman) היא מכונית ספורט בתצורת רודסטר מתוצרת "Elfin Sports Cars" האוסטרלית אשר מיוצרת משנת 2006.

===גרסאות===
* רודסטר (דגם הרודסטר כולל שמשה קדמית מלאה, לוחות דלת נשלפים)
* ספורטסטר
* מכונית מרוץ

=="אלפין MS8 סטרימליינר"==

* שלדה: מסגרת חלל רב-צינורית מורכבת בעבודת יד.
* מכונית דו-מושבית פתוחה.
* מנוע קדמי.
* מנוע בנזין - 5.7 ליטר.
* דיפרנציאל עם הפרש החלקה מוגבלת ("Limited-slip differential" )
* בלמים - 4 בלמי דיסק, בלמי דיסק מחורצים ומאווררים מלפנים
* מחיר היחידה ביולי 2006 עמד על 98,990 דולר.
* בבריטניה הדגם משווק משנת 2007.
* תאוצה בין 0–100 קמ"ש היא 4.4 שניות.

===מתלים===
* מתלה קדמי עם עצמות עצה משענת כרום מוליות, לא שוויוניות
* מתלה אחורי עצמאי לחלוטין עם עצמות עצה משענת עליונות ותחתונות פלוס התאמת קישור הבוהן
* מפרקי קפיץ עלים מתכווננים לחלוטין
* זקפי סגסוגת אלפין (קדמיים ואחוריים), מתכווננים לחלוטין, לקאמבר גלגלית ובוהן
* סליל מעל בולמי זעזועים של קוני, מתכוונן לגבשושיות וחבטות, ריבאונדים וגובה הנסיעה

===בטיחות===
* עמוד היגוי מתכוונן.
* תיבת דוושות סגסוגת מתכווננת לחלוטין עם כוונון הטיית בלם.
* מערכת בקרת משיכה.
* ABS.
* בקרת שיוט.

==גלריה==
<gallery mode="packed" heights="120">
קובץ:Elfin MS8 Clubman 2007.JPG | "אלפין MS8 קלאבמן"
קובץ:ElfinClubman.jpg | "אלפין MS8 קלאבמן"
קובץ: ElfinClubman-rear.jpg| "אלפין MS8 קלאבמן"
קובץ:ElfinClubmanRacer.jpg | "אלפין MS8 קלאבמן"
</gallery>

==ראו גם==
* אלפין MR5
* אלפין סוג 3 קלאבמן
* אלפין MS8 סטרימליינר

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2006
קטגוריה:מכוניות ספורט
קטגוריה:מכוניות מרוץ
קטגוריה:כלי רכב המיוצרים באוסטרליה
MS8 קלאבמן
אירן ז'קוב

אִירֵן מָארִי זַ'קוֹבּ (בצרפתית: Irène Marie Jacob, מוכרת גם כאַיירִין גֵ'ייקוֹבּ; נולדה ב-15 ביולי 1966) היא שחקנית צרפתייה.

==ביוגרפיה==
ז'קוב נולדה בסירן, פרבר מערבי של פריז, הצעירה מבין ארבעה ילדים במשפחתה. ב-1969 בהיותה בת שלוש עברה משפחתה לז'נבה שבשווייץ, היא החלה להתעניין בתחום של אומנויות הבמה לאחר שצפתה בסרט של צ'ארלי צ'פלין.

ב-1977 הופיעה לראשונה על במה, היא למדה בקונסרבטוריון של ז'נבה וסיימה תואר בשפות, היא גם למדה דרמה בלונדון. ב-1984 עברה לפריז שם למדה בקונסרבטואר ברחוב בלאנש בפריז.

היא ביצעה את הופעתה הראשונה בקולנוע בסרט להתראות ילדים שם היה לה תפקיד קטן של מורה לפסנתר, לאחר המשיכה להופיע בתפקידי משנה במספר סרטים נוספים.

ב-1991 הבמאי הפולני קשישטוף קישלובסקי ליהק אותה לתפקיד הראשי בסרט "חייה הכפולים של ורוניקה", בו שיחקה תפקיד כפול שתי נשים החיות אחת בפולין והשנייה בצרפת, תפקיד זה זיכה אותה בפרס השחקנית הראשית בפסטיבל הקולנוע בקאן.

לאחר הופיע במספר הפקות בצרפת, זאת למרות שקיבלה מספר הצעות עבודה מהוליווד וביניהן תפקיד בסרט הצעה מגונה.

בשנת 1994 שיחקה בתפקיד הראשי בסרט "שלושת הצבעים: אדום" כדוגמנית המפתחת קשר עם שופט בדימוס לאחר שדרסה את כלבו. בשנת 1995 שיחקם בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו פאני ארדן, ג'ון מלקוביץ' וסופי מרסו, ז'אן רנו ומרצ'לו מסטרויאני.

ב-1999 גילמה סוכנת ק.ג.ב. בסרט "Spy Games".

ב-2000 הופיעה לצד מקולי קאלקין בהפקה בתיאטראות וסט אנד.

בשנת 2008 גילמה את אלני בסרט הדרמה היווני "אבק זמן" של הבמאי תיאו אנגלופולוס. 

ב-2014 שיחקה לצד ניקולס קייג' במותחן "Dying of the Light".

בשנת 2016 שיחקה בסרט "Éternité" של הבמאי הוייטאנמי טראן אן הונג, את אימה של גבריאלה, אותה גילמה ברניס בז'ו.

בשנת 2024 שיחקה בסרט של עמוס גיתאי "עדיין לא מאוחר" בתפקיד ראשי. באותה שנה שיחקה בסרט הקנדי דובר צרפתית "Hôtel Silence" המבוסס על רומן איסלנדי באותו שם משנת 2016. 

== חיים אישיים ==
נשואה לשחקן זֵ'רוֹם קִירְשֵר משנת 2000 ולהם שני ילדים. 

==קישורים חיצוניים==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה צרפתיות
קטגוריה:שחקניות תיאטרון צרפתיות
קטגוריה:צרפתיות שנולדו ב-1966
יחסי אינדונזיה–סרביה

יחסי אינדונזיה–סרביה הם יחסי החוץ בין אינדונזיה לסרביה. שתי המדינות הן המייסדות של ארגון המדינות הבלתי מזדהות.

== היסטוריה ==
יוסיפ ברוז טיטו (משמאל) עם סוקרנו (במרכז).
היחסים הדו-צדדיים כוננו רשמית בשנת 1954. הקשרים הפוליטיים ההיסטוריים בין אינדונזיה ליוגוסלביה כללו את ארגון המדינות הבלתי מזדהות, אשר נשיא אינדונזיה הראשון סוקרנו ונשיא יוגוסלביה, יוסיפ ברוז טיטו, היו האבות המייסדים של הארגון עוד בשנת 1961.

לאחר פירוק יוגוסלביה, ולאחר מכן בעקבות מלחמת בוסניה בשנים 1992–1999, היחסים הדו-צדדיים הגיעו לרמה הנמוכה ביותר, כאשר אינדונזיה כמדינה המאוכלסת בעולם הגדול ביותר במוסלמים, גינתה את פשע הטיהור האתני על בסיס גזע ודת, נגד מוסלמים בוסניאקים שבוצעו על ידי הסרבים. באופן טבעי, חלק ממוסלמים אינדונזיים חלקו והפגינו את הסולידריות עם בוסניאקים מוסלמים.

היחסים הדו-צדדיים שבו השתפרו בחזרה בשנות האלפיים. בשנת 2008, אינדונזיה תמכה בשלמותה הלאומית של סרביה בכך שהיא לא הכירה בעצמאותה של קוסובו מסרביה. עם זאת, אינדונזיה הפצירה בסרביה ללכת תמיד בדרך השלום באמצעות דיאלוג ליישוב הסכסוכים ולטיפול בבעיות הבדלניות בקוסובו.

== יחסי סחר ==
שווי הסחר הדו-צדדי בשנת 2004 היה 15 מיליון דולר, והוא עלה ל-50 מיליון דולר בשנת 2008. בשנת 2012, שווי הסחר הדו-צדדי בין אינדונזיה לסרביה הסתכם ב-40.9 מיליון דולר. מאזן הסחר נוטה בכבדות לטובת אינדונזיה, כאשר 33.9 מיליון דולר הוא סך היצוא האינדונזי לסרביה ואילו הייצוא מסרביה מסתכם בכ-7 מיליון דולר. הייצוא האינדונזי לסרביה כולל מוצרי טקסטיל וחקלאות, ואילו הייצוא הסרבי לאינדונזיה כולל מכונות, כימיקלים ומכשירי בריאות.

== שיתוף פעולה ==
אינדונזיה וסרביה הסכימו לכונן שיתוף פעולה בתעשייה הצבאית. שיתוף הפעולה כולל גם תחומים אחרים, כמו תיירות ותרבות. לציון 60 שנה ליחסים הדו-צדדיים בין אינדונזיה לסרביה, נערך ליל תרבות אינדונזי במהלך יריד התיירות הבינלאומי ה-36 בבלגרד, ב-25 בפברואר 2014. במופע התרבותי הוצגו ריקודים מסורתיים באינדונזיה, תערוכה ותצוגת אופנה בטיקית.

== נציגויות דיפלומטיות ==
* אינדונזיה מחזיקה בסרביה שגרירות בבלגרד.
* סרביה מחזיקה באינדונזיה שגרירות בג'קרטה.

== הערות שוליים ==
קלרה באנפלווי

קלרה פריד-באנפלווי (בהונגרית: Bánfalvi Klára; בודפשט, 9 במאי 1931 – וינה, 15 ביולי 2009) הייתה ספורטאית הונגרייה-יהודייה זוכת מדליית ארד אולימפית (רומא 1960) ואלופת העולם (1954) בקיאק זוגי ובכך הייתה להונגרייה הראשונה שזכתה במדליה אולימפית ובמדליית זהב באליפות העולם במקצוע זה. במהלך הקריירה שלה היא זכתה ב-33 מדליות זהב באליפויות הונגריה בקיאק (1945–1962) למרחק של 500 מטר ו-3000 מטר.

== ביוגרפיה ==
נולדה בשם קלרה פריד בבודפשט, למשפחה יהודית. בשנת 1943 החלה לחתור בקיאק במועדון הספורט של חברת החשמל של בודפשט. בשנת 1945 היא זכתה לראשונה באליפות הונגריה. בשנת 1952 התמודדה במועדון הספורט בודפשט הונבד, אחר כך משנת 1953 במועדון "הדגל האדום" ובמ.ט.ק. בודפשט. משנת 1958 הפכה לספורטאית של אויפשט דוז'ה. 

באולימפיאדת לונדון (1948) היא סיימה במקום רביעי בקיאק יחיד ל-500 מטר בתוצאה של 2:33.8 דקות, 9 עשיריות איטי ממדליית ארד. 

באליפות העולם שנערכה במקון, צרפת בשנת 1954 היא זכתה במדליית זהב בקיאק זוגי ל-500 מטר ביחד עם הילדה פינטר. היא השתתפה באליפות העולם שנערכה בפראג, צ'כוסלובקיה (באותה העת) בשנת 1958, אך לא זכתה במדליה.

===אלופת עולם===
באליפות אירופה שנערכה בדיסבורג, גרמניה בשנת 1959 באנפלווי זכתה במדליית זהב בקיאק יחיד ל-500 מטר.

===מדליית ארד אולימפית===
באולימפיאדת רומא (1960) באנפלווי זכתה במדליית ארד בקיאק זוגי ל-500 מטר ביחד עם וילמה אגרשי בתוצאה של 1:58.22 דקות, אחרי מריה שובינה ואנטונינה סרדינה מברית המועצות (1:54.76 דקות) ואינגריד הרטמן ותרזה צנץ גרמניה (1:56.66 דקות). נוסף לכך, היא סיימה במקום חמישי בקיאק יחיד ל-500 מטר בתוצאה של 2:14.02 דקות.

באליפות אירופה שנערכה בפוזנן, פולין בשנת 1961 היא זכתה במדליית זהב בקיאק זטגי ל-500 מטר.

היא השתתפה באליפות העולם שנערכה ביאיצה, יוגוסלביה (באותה העת) בשנת 1963 ואחר-כך פרשה מספורט תחרותי.

== חיים אישיים ==
בשנת 1965 סיימה באנפלווי תואר אקדמי באימון ב"מכון לניהול ספורט והדרכת מאמנים". לאחר מכן עסקה באימון. משנת 1968 התגוררה באוסטריה וניהלה מסעדה. היא הייתה עמיתה ברדיו אירופה החופשית. הקימה את פרס וילמה אגרשי הנודד.

== תארים והישגים ==
* בשנת 1954 זכתה בתואר הספורטאית המעוטרת של הונגריה
* בשנת 1954 זכתה בתואר הספורטאית דגולה של הונגריה

== ראו גם ==
* ספורטאים יהודיים נבחרים בקיאק

== לקריאה נוספת ==
* Ki kicsoda a magyar sportéletben?: I. kötet (A–H). Szekszárd: Babits. 1994. 86. o. מיהו מי בספורט ההונגרי
* 
* 

== קישורים חיצוניים ==

* [https://www.olympic.org/klara-banfalvi Klára Bánfalvi at the International Olympic Committee]
* [http://olimpia.hu/champdata/details/id/20794/ Klára Fried-Bánfalvi's profile at the Hungarian Olympic Committee (בהונגרית])

קטגוריה:יהודיות הונגריות
קטגוריה:קיאקיסטיות
קטגוריה:מהגרים מהונגריה
קטגוריה:משתתפות אולימפיאדת רומא (1960)
קטגוריה:ספורטאיות הונגריות
קטגוריה:ספורטאים יהודים הונגרים
קטגוריה:ספורטאיות יהודיות הונגריות
קטגוריה:זוכות מדליית ארד אולימפית מהונגריה
קטגוריה:משתתפים יהודים באולימפיאדת רומא (1960)
קטגוריה:ניצולות השואה
קטגוריה:הונגריה: אישים בספורט
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1931
קטגוריה:הונגרים שנולדו ב-1931
קטגוריה:נפטרות ב-2009
קטגוריה:הונגרים שנפטרו ב-2009
סורת אל-מוזמיל

סורת אל-מוזמיל (בערבית: سورة الْمُزَّمِّلُ) היא סורה מספר 73 בקוראן, והיא מונה 20 פסוקים<ref></ref>.

== תוכן הסורה ==
בתחילת סורת אל-מוזמיל, אללה מורה לכאורה לנביא מוחמד להתפלל בלילות ולהכין את עצמו היטב למשימה שהוא כביכול מטיל עליו. לאחר מכן אללה מורה לנביא להיות סבלני וסובלני, גם כלפי יריביו. בהמשך, מוזכר הסיפור של משה ופרעה. לבסוף, הפסוקים האחרונים קוראים לאנשים לקיים את הצלאה ולשלם את הזכאה<ref></ref>.

== קישורים חיצוניים ==

== הערות שוליים ==

קטגוריה:סורות
שבוע טוב

שבוע טוב הוא סינגל של הזמר הישראלי אברהם טל, שיצא לאור ב-15 באפריל 2020.

== רקע וכתיבה ==
השיר הוא שיר פופ קצבי שנכתב על ידי טל עצמו, יחד עם הזמר בניה ברבי והפזמונאי אבי אוחיון, והולחן על ידי השלושה, יחד עם מתן דרור, שהפיק את השיר.

על הפצתו של השיר במהלך משבר הקורונה בישראל אמר טל: "תקופה לא קלה, שונה ומאתגרת עוברת על כולנו. כמו סיר לחץ של אנרגיה שרוצה לפרוץ. זו מהות השיר הזה, פרץ של שמחה. כמה אפשר לנוח, לשמוע מוזיקה רגועה? חייבים לקפוץ, לרקוד, גם אם זה לבד בבית". עוד סיפר כי השיר הוא "לא שיר סטנדרטי" שלו, ואמר: "האמת, שלא חשבתי בכלל לשחרר אותו, אבל השמעתי את השיר לאמא של חברה ירושלמית והיא הפילה לי את האסימון… שמחה זו שמחה וקדימה להוציא. שיהיה לכולנו שמח בלב. לשבוע חדש ובכלל לחיים".

== הצלחה ==
בצאתו, זכה השיר להצלחה, תוך שהגיע היישר אל המקום החמישי במצעד השבועי של חברת מדיה פורסט, וצבר באותו השבוע כ-99 השמעות בתחנות הרדיו בישראל. גם במצעד הרשמי של גלגלצ זכה השיר להצלחה, כשהגיע בשיאו למקום הרביעי. ברשת הזרמת המדיה ספוטיפיי, נכון לאוגוסט 2020, צבר השיר כ-688 אלף השמעות.<ref></ref>

== ביקורת ==
מבקר המוזיקה יוסי חרסונסקי ביקר את השיר באתרו "יוסמיוסיק", כשאמר: "טל התנדב אולי ראשון בעת הזו לפתוח את הסגר בשיר אסקפיסטי. דמעות עושות לו מנגינות, מנגינות מייצרות קצב: תוכן? לא חייבים עומק. שתשאל בחלומות מה יהיה עליהם גם בעצב וגם בשמחות. עצב – לא כאן. הוא אוהב לראות אותה רוקדת (למה היא גונבת שמיכות?) ולמרות הטעויות – יד אוחזת ביד ו'שיהיה לנו שבוע טוב / כל מה שנשאר זה לאהוב'. זה הכל. זה המסר. חולף עם רוח השמחה", ונתן לשיר כארבעה כוכבי זהב מתוך חמישה.

== וידאו קליפ ==
את הווידאו קליפ של השיר פרסם טל בערוץ היוטיוב שלו ב-7 ביוני 2020, כחודשיים לאחר צאת הסינגל. בקליפ מופיעים אביו של טל וסַפָּרו. נכון לאוגוסט 2020, לקליפ של השיר כשני מיליון צפיות, ולאודיו הרשמי שלו כ-3.8 מיליון.

== מיקומי שיא ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אברהם טל
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על ימות השבוע
סופי ארטוס

סופי ארטוס (נולדה ב-1971) היא במאית, תסריטאית ומפיקת קולנוע ישראלית.

==ביוגרפיה==
סופי ארטוס נולדה בצרפת. בגיל 26 עלתה לישראל. בוגרת תואר שני בחוג לקולנוע וטלוויזיה מאוניברסיטת תל אביב.

==פילמוגרפיה==

* 2003 - נסיעה טובה: במאית, ומפיקה ותסריטאית
* 2016 - עמק: במאית ותסריטאית.
* 2021 - מחיקה מלאה: במאית ועורכת תסריט.

==קישורים חיצוניים==

קטגוריה:ישראליות ילידות צרפת
קטגוריה:ישראלים ילידי צרפת
קטגוריה:עולות בשנות ה-1990
קטגוריה:עולים בשנות ה-1990
קטגוריה:במאיות ישראליות
קטגוריה:במאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:מפיקות קולנוע ישראליות
קטגוריה:מפיקי קולנוע ישראלים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1971
קטגוריה:ישראלים שנולדו ב-1971
איזידור ברנה

איזידור בַּרְנָה (במקור עד 1887 דוד הירש בראון, בהונגרית: Barna Izidor; 26 בנובמבר 1860, אַבָּה – 31 באוקטובר 1911, בודפשט) היה עיתונאי ומשורר יהודי-הונגרי, חלוץ העיתונות הצהובה בהונגריה.

== ביוגרפיה ==
קברו של איזידור ברנה ב[[בית הקברות היהודי ברחוב קוזמה בבודפשט]] 
בתחילה כתב בעיתוני סקשפהרוואר, ואז בשנת 1880 עבר לבירה בודפשט והפך לכתב של עיתון בשם "הסכמה" (Egyetértés). משנת 1886 היה עובד-עמית של "בודפשטי הירלאפ" (Budapesti Hírlap, "העיתון של בודפשט", שהופיע מ־16 ביוני 1881 עד 1938 כעיתון שמרני ולאומני). הדיווחים שלו משכו שוב ושוב בולטות ברמה הלאומית, כמו מספר מאמרים על העוני בבירת הונגריה ועל מצבם של חסרי הבית, אך כתבותיו החשובות ביותר היו על הרעב במחוז ארווה : הוא סייר במחוז כולו וכתב על חוויותיו מכלי ראשון, ואלה השפיעו כל כך ברחבי הונגריה עד שבתוך זמן קצר נאספו דרך העיתון תרומות בסכום של שישים אלף פורנטים כדי להקל על הרעב הגדול.
בסוף 1892 עזב את מערכת העריכה של בודפשטי הירלפ ומונה לעורך הראשי של העיתון "פשטי נפלו". בשנת 1896 הקים את "עיתון הערב" (Esti Újságot), הצהובון הראשון ההונגרי, והיה עורכו עד מותו. כליריקן הוא פרסם כמה שירים בכתבי העת "ארץ-עולם" (Ország-Világ), "סלון הונגרי" (Magyar Szalon) ו"הט" (Hét, "שבוע").

== ספריו ==
* Buborékok ("בועות": שירים, 1892)

== לקריאה נוספת ==
* הלקסיקון הגדול של פאלאס
* לקסיקון ביוגרפי הונגרי
* לקסיקון יהודי הונגרי. פטר אויווארי. בודפשט: 1929

== קישורים חיצוניים ==

קטגוריה:עיתונאים יהודים הונגרים
קטגוריה:משוררים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1860
קטגוריה:הונגרים שנפטרו ב-1911
אלים צ'אן

אלים צ'אן (בסינית: 陳以琳, הונג קונג, נולדה ב-18 בנובמבר 1986) היא מנצחת מהונג קונג. אלים צ'אן היא המנצחת הראשית של התזמורת הסימפונית של אנטוורפן החל מעונת הקונצרטים 2019–2020, והיא מכהנת כמנצחת אורחת ראשית של התזמורת הסקוטית הלאומית החל מעונת הקונצרטים 2018–2019<ref name=":0"></ref><ref></ref>.

== לימודים ==
אלים צ'אן שרה במקהלת ילדים בהונג קונג והחלה לנגן בפסנתר בגיל שש. צ'אן היא בוגרת תואר ראשון במוזיקה ממכללת סמית' במסצ'וסטס. לאחר מכן, צ'אן למדה באוניברסיטת מישיגן, שם כיהנה כמנהלת המוזיקלית של התזמורת הפילהרמונית של קמפוס אוניברסיטת מישיגן ושל תזמורת פופ מישיגן. צ'אן קיבלה תואר שני ודוקטורט בניצוח, וסיימה את לימודיה בניצוח ב-2014<ref></ref><ref name=":1"></ref><ref></ref>. צ'אן זכתה במלגת הניצוח ע"ש ברונו ולטר ב-2013, וב-2015 היא השתתפה בכיתות אומן בלוצרן עם ברנרד הייטינק<ref></ref><ref></ref>.

== קריירה מוזיקלית ==
בדצמבר 2014, כשהיא בת 28, זכתה צ'אן בתחרות הניצוח ע"ש דונטלה פליק. בעקבות הזכייה בתחרות, מונתה צ'אן למנצחת זוטרה של התזמורת הסימפונית של לונדון לעונת הקונצרטים 2015–2016. בעונת הקונצרטים 2016–2017, השתתפה צ'אן בתוכנית העמיתים של דודאמל עם התזמורת הפילהרמונית של לוס אנג'לס<ref name=":1" /><ref name=":2"></ref>.

בעונת הקונצרטים 2018–2019 מונתה אלים צ'אן למנצחת אורחת קבועה של התזמורת הסקוטית הלאומית, ובכך החליפה את תומאס סנדגרד<ref name=":2" /><ref></ref>.

החל מעונת הקונצרטים 2019–2020 מכהנת אלים צ'אן כמנצחת הראשית של התזמורת הסימפונית של אנטוורפן, ששוכנת באולם המלכה אליזבת (Koningin Elisabethzaal) באנטוורפן. צ'אן, שהלכה בעקבותיהם של מנצחים דוגמת אדו דה וארט ויאפ ואן זביידן, היא המנצחת הראשית הצעירה ביותר שמונתה על ידי התזמורת הפילהרמונית של פלנדריה<ref name=":0" />.

נוסף לכך, אלים צ'אן הופיעה כמנצחת אורחת עם התזמורת של תיאטרון מריאינסקי, התזמורת הפילהרמונית של הונג קונג, התזמורת הסימפונית של לונדון, תזמורת הקונצרטחבאו<ref></ref>, התזמורת הפילהרמונית של לוקסמבורג, תזמורת פילהרמוניה, התזמורת הפילהרמונית המלכותית של ליברפול, תזמורת הרדיו של פרנקפורט, התזמורת הלאומית של ליון, התזמורת הפילהרמונית של רוטרדם, התזמורת הסימפונית של יוסטון והאקדמיה למוזיקה של מערב ארצות הברית<ref></ref><ref></ref><ref name="antwerpsymphonyorchestra.be"></ref>.

צ'אן ניצחה גם על תזמורת המרכז הלאומי לאומנויות באוטווה ועל התזמורת הפרנקופונית, כחלק מתוכנית האומנים הצעירים של המרכז הלאומי לאומנויות ב-2012, בשיתוף פעולה עם פנחס צוקרמן. צ'אן השתתפה בפסטיבל המוזיקה אולימפוס בסנט פטרסבורג ובסדנאות עם תזמורת פסטיבל קברילו ותזמורת בולטימור (עם מרין אלסופ, ג'רארד שוורץ וגוסטב מאייר)<ref name="antwerpsymphonyorchestra.be"/><ref></ref>.

== חיים אישיים ==
אלים צ'אן מאורסת לנגן כלי ההקשה ההולנדי דומיניק פלייסהוורס, שזכה בפרס המוזיקה של הולנד (Nederlandse Muziekprijs) ב-2020<ref></ref><ref></ref>.

== קישורים חיצוניים ==

* 
* [https://elimchan.com האתר של אלים צ'אן]
* [https://www.harrisonparrott.com/artists/elim-chan האריסון פארוט, דף אודות אלים צ'אן]
* [https://www.antwerpsymphonyorchestra.be/nl/antwerp-symphony-orchestra-stelt-elim-chan-aan-als-chef-dirigent התזמורת הפילהרמונית של פלנדריה מינתה את אלים צ'אן למנצחת הראשית החדשה]

== הערות שוליים ==

קטגוריה:מנצחות
קטגוריה:הונג קונג: אישים
קטגוריה:בוגרות מכללת סמית'
קטגוריה:סיניות שנולדו ב-1986
ציר הרשע הקוסמולוגי

ציר הרשע הוא כינוי לאנומליה מתמשכת במדידות קרינת הרקע הקוסמית של היקום (CMB). אנומליה זו, כך נראה, מעניקה למישור הסיבוב של מערכת השמש (הידוע גם כמישור המילקה), ולמיקומו של כדור הארץ חשיבות משמעותית יותר מאשר היה ניתן לצפות על ידי אקראיות בלבד.

קרינת הרקע הקוסמית מציגה את מבנה היקום כפי שהוא בסדרי הגודל הרחוקים ביותר הניתנים למדידה. תוצאות המדידות שביצעו לוויינים ייעודיים לבדיקה זו, אשר האחרונים ביניהם הם WMAP וטלסקופ החלל פלאנק, מעידות על מספר אנאיזוטרופיות בלתי צפויות במבנה הכללי של היקום. לגבי תצפיות אלו נטען כי הן מנוגדות לעקרון הקופרניקי, שהוא מעין "קו מנחה" הקובע כי לא אמורים לצפות בשום חוסר אחידות במבנה הכללי של היקום בטווחים הגדולים ביותר, וכי אין משמעות יוצאת דופן לאף נקודה מסוימת בתוך היקום עצמו על פני שאר הנקודות.

התצפיות מציגות התאמה בין תנועת מערכת השמש, מישור המילקה של מערכת השמש, לבין תכונות במפת קרינת הרקע השמימית. על פי החשיבה הקונבנציונלית, תכונות קרינת הרקע נגרמות מהמבנה הכללי של היקום עצמו, ולכן אין סיבה מיוחדת לצפות שיושפעו ממערכת השמש שלנו (בעיקר מפני שעל פי הידע הנוכחי, מערכת השמש טרם נוצרה בזמן שנקבעו תכונות קרינת הרקע שאנו מודדים כיום). ליתר דיוק, ביחס למישור המילקה, החצי ה"עליון" של מפת קרינת הרקע הוא מעט קר יותר מאשר החצי ה"תחתון". בנוסף לכך, החלוקה של המפה לרבעונים ול־8 חלקים מקבילים אחד לשני, דבר שסבירותו הסטטיסטית נמוכה. ישנה גם "התקבצות" דומה בין חלוקה זו לחלוקה לחצאים ומישור המילקה.

על הנתונים הללו התבטא הפיזיקאי לורנס קראוס:

==הערות שוליים==

קטגוריה:אסטרונומיה תצפיתית
קטגוריה:רדיו אסטרונומיה
קטגוריה:קוסמולוגיה
קטגוריה:גרמי שמיים
קטגוריה:אסטרונומיה
קטגוריה:קרינה אלקטרומגנטית
קטגוריה:אסטרופיזיקה
יחסי אינדונזיה–קובה

יחסי אינדונזיה–קובה הם היחסים הדו צדדיים בין קובה לבין הרפובליקה של אינדונזיה. במהלך שלטונו של נשיא אינדונזיה הראשון סוקרנו בשנות השישים, אינדונזיה וקובה נהנו מיחסים קרובים במיוחד.<ref name="Merdeka"></ref> היחסים בין שני העמים התמקדו בעיקר בספורט ובבריאות.<ref name="Xinhua"></ref> קובה מחיקה באינדונזיה שגרירות בג'קרטה, בעוד אינדונזיה מחזיקה בקובה שגרירות בהוואנה המוסמכת גם לבהאמה וג'מייקה. שתי המדינות הן חברות מלאות בארגון תנועה הלא-מתואמת ושותפות ב-קבוצת 77 ובפורום של שיתוף פעולה מזרח אסיה–אמריקה הלטינית.

== היסטוריה ==
קסטרו ו[[נשיא אינדונזיה סוקרנו בהוואנה, 1960]]
היחסים הדיפלומטיים בין שתי מדינות כוננו רשמית ב-22 בינואר 1960 במהלך ביקורו ההיסטורי של נשיא אינדונזיה הראשון סוקרנו בבירת קובה, הוואנה. במהלך ביקור זה סוקרנו נשא שיחת נימוס לראש ממשלת קובה פידל קסטרו וגם לצ'ה גווארה, בהזדמנות זו הציג סוקרנו לקסטרו פגיון כריס, אינדונזי מסורתי כאות ידידות. במהלך תקופה זו היחסים בין מנהיגי שתי המדינות היו חמים וקרובים במיוחד, בעיקר משום שהם היו שותפים לשאיפות שמאל מהפכניות נגד האימפריאליזם, וסוקרנו אכן חלק יחסים קרובים עם מספר מנהיגים סוציאליסטיים בעולם.

שגרירות אינדונזיה בהוואנה נפתחה רשמית ב-14 באוגוסט 1963. עם זאת, מסיבות חיסכון, אינדונזיה סגרה את שגרירותה בהוואנה באוקטובר 1971 והסמיכה את ענייניה עם קובה לשגרירותה במקסיקו סיטי. בדצמבר 1995 נפתחה שגרירות אינדונזיה בהוואנה מחדש.<ref name="KBRI"></ref>

בין התאריכים 11–14 באפריל 2000 ביקר נשיא אינדונזיה עבד א-רחמן וחיד בהוואנה כדי להשתתף בפסגת G-77 של מדינות מתפתחות. שעות ספורות לפני עזיבתו של וחיד את הוואנה לטוקיו, פידל קסטרו נשא שיחת אדיבות מפתיעה שלא תוכננה לווחיד בחדר הנשיא האינדונזי במלון מליה. בעבר נקבעה פגישה שתתקיים לאחר הגעתו של וחיד, אולם היא בוטלה. במהלך פגישה בלתי פורמלית זו, הציע עבד א-רחמן לקסטרו כי אחד מהשותפים בפסגה יקדם את תוצאות האירוע הבינלאומי למדינות המתפתחות, והציע לראש ממשלת מלזיה מאהאטיר מוחמד לבצע את העבודה.<ref name="JakartaPost"></ref>

== שיתופי פעולה ==
אינדונזיה וקובה התמקדו בעיקר בתחומי ספורט ובריאות ביחסים הדו-צדדיים ובשיתוף הפעולה שלהם. לדוגמה, אינדונזיה שלחה את מתאגרפיה, שחקני כדורעף ומתעמלים להתאמן בקובה. מצד שני, ישנם מספר ספורטאים קובנים שעשו את הקריירה שלהם במועדוני ספורט אינדונזיים, במיוחד בכדורעף. בדצמבר 2006 הסכימה רשות הבריאות של שתי המדינות על שיתוף פעולה בפיתוח חיסונים חדשים נגד קדחת דנגי ומלריה.

== יחסי סחר ==
הסחר הדו צדדי בין אינדונזיה לקובה הגיע ל-12.79 מיליון דולר בשנת 2008, והגיע לשיאו בשנת 2011 עם שווי סחר של 15.68 מיליון דולר. הסחר הדו צדדי עד אוקטובר 2012 הגיע ל-12.40 מיליון דולר, כאשר הייצוא האינדונזי ייצא 11.15 מיליון דולר וייבוא של 1.24 מיליון דולר גרם לעודף סחר לטובת אינדונזיה עם עודף של 9.91 מיליון דולר. אינדונזיה מוכרת לקובה בעיקר טקסטיל, נעליים והנעלה, קרמיקה, רהיטים ואלקטרוניקה, בעוד שהיא קונה סיגרים ותרופות קובניות, במיוחד חיסונים.

==קישורים חיצוניים==

== הערות שוליים ==
אותלו (סרט, 1990)

אותלו (באנגלית: Othello) הוא סרט משנת 1990 בהפקת הלהקה השייקספירית המלכותית, ובכיכובם של איאן מקלן, וילארד וייט, אימוג'ן סטאבס וזואי ואנאמייקר. הסרט מבוסס על הפקה בימתית של המחזה "אותלו" בבימויו של טרוור נאן, שמאוחר יותר צולם באולפן עבור שידור בטלוויזיה. הסרט צולם בתיאטרון קופסה שחורה , כך שנדרשו מעט אביזרים ותפאורות. הוא שודר בטלוויזיה ב-23 ביוני 1990 במסגרת התוכנית "Theatre Night".

==צוות השחקנים==
* איאן מקלן – יאגו
* וילארד וייט – אותלו
* אימוג'ן סטאבס – דסדמונה
* זואי ואנאמייקר – אמיליה
* מייקל גרנדג' – רודריגו
* קלייב סוויפט – ברבנטיו / גרטינו
* ג'ון בורג'ס – דוכס ונציה / לודוביקו
* מרשה האנט – ביאנקה

==הפקה==
טרוור נאן ביים את הסרט בהתבסס על ההפקה משנת 1989 של הלהקה השייקספירית המלכותית. התפאורה, התלבושות והאביזרים נלקחו ממלחמת האזרחים האמריקנית, אבל הדיאלוגים נותרו קשורים לוונציה וקפריסין. בניגוד לצילומי המחזות "אנטוניוס וקלאופטרה" (1974) ו"מקבת'" (1979), נאן העדיף צילומים "מהורהרים" ולא תקריבים קיצוניים. הסרט אינו מנסה להסתיר את היותו צילום של הצגת תיאטרון. כמעט כל הטקסט של המחזה כלול בסרט, פרט לסצנה אחת בהשתתפות קסיו והליצן.

==ביקורת==
העיבוד הקולנועי הקודם של מחזה שייקספירי בהפקת הלהקה השייקספירית המלכותית היה "מקבת'" בשנת 1979, ונחשב לאחד העיבודים הטובים ביותר של מחזה מאת שייקספיר שנעשו אי פעם. לכן הציפיות מעיבוד זה היו גבוהות ביותר. מייקל ברוק כתב באתר BFI Screenonline שהציפיות התממשו "ההפקה היא במקום מכובד בין העיבודים הקולנועיים של המחזה אותלו, והוא ללא ספק העיבוד הטלוויזיוני המצליח ביותר". הוא ציין במיוחד את "הכימיה המוצלחת שהושגה בין השחקנים הראשיים".

==לקריאה נוספת==
<div class="mw-content-ltr">
*
</div>

==קישורים חיצוניים==

==הערות שוליים==

קטגוריה:סרטים המבוססים על אותלו
קטגוריה:סרטי 1990
קטגוריה:סרטי טלוויזיה בריטיים
חסלט – עלי קטיף

חסלט עלי קטיף היא חברה ישראלית שעוסקת בגידול ושיווק של ירקות כשרים למהדרין והייתה הממציאה של רעיון הירקות ללא חרקים.

== היסטוריה ==
החברה נוסדה ב-1989 על ידי מספר חקלאים וחוקרים תורניים מכפר דרום, החברה גידלה את תוצרתה בחממות שבהם החקלאים יכלו להקפיד על שטח נקי מחרקים ותולעים. צוות גדול של משגיחי כשרות בדקו את תוצרת החברה על מנת לוודא את הכשרות, בנוסף לכך קבעה לחסלט גם תו הדברה בשיתוף עם מעבדת בקטוכם ששוכנת בנס ציונה.

כעשור לאחר הקמת החברה החליטה החברה להרחיב את עיסוקה ולהיכנס לשוק של ירקות מצוננים ולשם כך החליטה להקים חברת בת ששמה הוא "ירק נטו" שתפקידה הוא לייצר סלטים חתוכים שיהיו שטופים ומוכנים לאכילה<ref></ref>, בתחילת 2005 שיתפה פעולה החברה עם תנובה, בעקבות כך שיווקה החבר את מוצרי חברת עלי קטיף לרשתות השיווק ולרשתות הפרטיות.

ענף החקלאות בגוש קטיף היה עוגן כלכלי מרכזי בגוש ודבר זה התבטא בריבוי החברות העוסקות בתחום זה בגוש, החברות המרכזיות היו חסלט - עלי קטיף מכפר דרום, גלאט עלים ותנובות קטיף שנהנו מתנאי מזג אוויר המתאים מאוד לתוצרה חקלאית, במקור מוצרי החברה שווקו בעיקר לצרכן הדתי אך בשלב מסוים הוא גם נצרך בידי השוק הכללי, מנהל החברה היה אליעזר ברט שגם הוא היה תושב כפר דרום, איש בכיר נוסף וממקימי החברה היה גם אביו של העיתונאי אלי ביתאן.

לחברה ולחממות שהיו בבעלותה הייתה זיקה לדת כמו חברות ומוסדות נוספים בגוש קטיף, זיקה זו התבטאה בכך שעובדיה היו שומרי מצוות ועבדו בשיתוף פעולה עם מכון התורה וארץ, מלבד זאת היו עוד דברים שבוצעו, כגוון התקנת מכונות שיבצע את פתיחת חלונות החממות באופן אוטומטי<ref></ref>.

על פי ראיון שנתן לתקשורת שמעון ביטון, האגרונום של חברת חסלט וממפתחי רעיון הירקות ללא תולעים, החברה התחילה עם דונם אחד במושב גדיד ובשיאה החזיקה בשטח של כ-1,000 דונם בין בני עצמון לכפר דרום.

המפעל של החברה בכפר דרום הופעל עד ימי הפינוי האחרונים ואף שלחה מספר קווי ייצור זמן קצר לפני סגירתו של הגוש ליוצאים ונכנסים כהכנה לביצועה של תוכנית ההתנתקות.

עד אוגוסט 2005 שכנה החברה בכפר דרום ואף העסיקה עשרות חקלאים שהיו תושבי גוש קטיף אך לאחר ביצוע תוכנית ההתנתקות נאלצה החברה להעתיק את מקומה כמו חברות נוספות בגוש (גם חברת חרושת קטיף נאלצה להעתיק את מפעלה ששכן באזור התעשייה בנווה דקלים לאזור התעשייה באשקלון) לאזור התעשייה שער הנגב שנמצא בסמוך לשדרות וב-2018 עברה החברה לפארק תעשיות נעם סמוך לנתיבות, שם יושבת עד היום, מפעל החברה בנתיבות משתרע על שטח של כ-20 דונם ומייצרת 160 אחוז מהיקף הייצור לפני פינוי המפעל הקודם, מלבד המפעל של החברה קיים בסמוך למחלף שוקת, מתחם חממות בו גדל חלק גדול מהתוצרת של חסלט עלי קטיף, המתחם משתרע על שטח של כ-180 דונם, בעלי מתחם החממות הוא עוז לב־רן שהיה תושב גדיד ונעזר במהלך עבודתו בגוש בקרן מאמין וזורע.

בינואר 2018 ביקר הרב הראשי לישראל דוד לאו במפעל "חסלט– עלי קטיף" וכן בחממות אשר משמשות את תוצרת החברה, לאו ציין לשבח את החברה על מאמציה ליצור ירקות ללא תולעים שגם בריאים וגם כשרים לצרכן.

החברה היא תורמת מרכזית לארגון חותם: 120,000 ש"ח בשנת 2020, 160,000 בשנת 2021.

== ראו גם ==
* משתלת עצמונה

== קישורים חיצוניים ==
* 

== הערות שוליים ==

קטגוריה:חברות מזון ישראליות
קטגוריה:חברות חקלאות ישראליות
קטגוריה:גוש קטיף: כלכלה
קטגוריה:ישראל: חברות שהוקמו ב-1989
דיוקן הנישואין של איזק מאסה וביטריקס ואן דר לין

"דיוקן הנישואין של איזק מאסה וביטריקס ואן דר לין" (1622) הוא ציור מאת הצייר ההולנדי פרנס הלס.
==תיאור==
הציור מציג את איזק מאסה,אשר היה סוחר תבואה, נוסע ודיפלומט הולנדי ואת ביטריקס ואן דר לין, רעייתו. הוא צויר, כנראה, לרגל נישואי הזוג בשנת 1622. תיאור זה הפך לקונבנציה של תיאורי זוגות, המתוארים על רקע נוף פתוח. הזוג, שלתיאורו מוקדשים כשני שלישים מן הפורמט, מופיע ישוב על סלע, ומאחוריהם עץ גדול החוסם את הנוף. ביטריקס לובשת שמלה שחורה ומעליה גלימה בגוון סגול כהה. סביב צווארה צווארון תחרה גדול, ועל ראשה היא חובשת כובע מעוטר בסרט ורוד. איזק מתואר חובש כובע לבד רחב שוליים. הוא לובש בגד שחור המעוטר בתחרה לבנה. ברקע התיאור מעין גן כפרי ובו מבנה בסגנון קלאסי ומזרקה גדולה.

==קישורים חיצוניים==

קטגוריה:דיוקנאות
קטגוריה:פרנס הלס: ציורים
קטגוריה:ציורי שמן
קטגוריה:ציורים מהמאה ה-17
קטגוריה:יצירות אמנות מן הבארוק
קטגוריה:אוספי רייקסמוזיאום
קטגוריה:ציורי זוגות
הר בנינגהוף

הר בנינגהוף (באנגלית: Mount Benninghoff) הוא הר שאינו מכוסה בקרח, בהרי קווטרמיין שבאנטארקטיקה.

גובהו של ההר 1,965 מטרים מעל פני הים.

ההר ממוקם 2.8 קילומטרים דרומית- מזרחית להר טרה קוטה.

== היסטוריה ==
=== מקור השם ===

שמו של ההר ניתן לו בשנת 1993 על ידי הוועדה המייעצת לשמות אנטארקטיים.

ההר נקרא על שמו של ויליאם ס. בנינגהוף (William S. Benninghoff), שהיה פרופסור לבוטניקה באוניברסיטת מישיגן, וערך מחקרים באנטארקטיקה בשנים 1968, 1976, 1977 ו- 1989; בנינגהוף היה חבר בתת-ועדת חקר הביולוגיה של הוועדה המדעית לחקר אנטארקטיקה, בין השנים 1968–1987; וכן היה חבר במועצת חקר הקוטב של האקדמיה הלאומית למדעים של ארצות הברית, בין השנים 1966-1986.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1237 הר בנינגהוף] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122416 הר בנינגהוף] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1184&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בנינגהוף] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25593372 מפת אזור הר בנינגהוף]

== הערות שוליים ==

בנינגהוף
בנינגהוף
בנינגהוף

en:Mount Benninghoff
הר טרה קוטה

הר טרה קוטה (באנגלית: Terra Cotta Mountain) הוא הר בהרי קווטרמיין שבאנטארקטיקה.

ההר ממוקם בין עמק וינדי גאלי, לבין הר נובהד, לגדתו הדרומית של קרחון טיילור.

== היסטוריה ==
=== גילוי ההר ===

ההר התגלה בשנת 1903 על ידי משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט.

=== מקור השם ===

שמו של ההר תיאורי, והוא מתאר את צבעו של ההר.

== לקריאה נוספת ==

<div class="mw-content-ltr">• James D. Muirhead; Giulia Airoldi; Julie V. Rowland; James D.L. White, [https://pubs.geoscienceworld.org/gsa/gsabulletin/article-abstract/124/1-2/162/125734/Interconnected-sills-and-inclined-sheet-intrusions?redirectedFrom=PDF Interconnected sills and inclined sheet intrusions control shallow magma transport in the Ferrar large igneous province, Antarctica], GSA Bulletin (2012) 124 (1-2): 162–180. https://doi.org/10.1130/B30455.1</div>

<div class="mw-content-ltr">• Morrison, A., & Reay, A. (1995), [https://www.cambridge.org/core/journals/antarctic-science/article/geochemistry-of-ferrar-dolerite-sills-and-dykes-at-terra-cotta-mountain-south-victoria-land-antarctica/047668BCDD4FDE97CDC56B3919735815 Geochemistry of Ferrar Dolerite sills and dykes at Terra Cotta Mountain, south Victoria Land, Antarctica], Antarctic Science, 7(1), 73-85. doi:10.1017/S0954102095000113</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15139 הר טרה קוטה] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21848 הר טרה קוטה] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=14552&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טרה קוטה] באתר הגאזט האנטארקטי המשווה SCAR של ממשלת אוסטרליה
* [http://buantarcticblog.blogspot.com/2015/01/photos-from-2014-15-field-season.html תצלום אוויר של הר טרה קוטה]

== הערות שוליים ==

טרה קוטה
טרה קוטה
אדולפו דה לה פארה

אדולפו 'פיטו' דה לה פארה (בספרדית: Adolfo 'Fito' de la Parra; נולד ב-8 בפברואר 1946) הוא מתופף, מוזיקאי וסופר ממוצא מקסיקני. החבר היחיד בלהקת קנד היט שהיה שותף מאז ההרכב הקלאסי (1967) ועד התפרקות הלהקה (2019). בשנת 2010 פרסם דה לה פארה ספר המגולל את תולדות הלהקה, בשם "Living The Bluse", על שם אחד מאלבומי הלהקה הנושא שם זהה.

== ביוגרפיה ==
אדולפו דה לה פארה נולד בשנת 1943 במקסיקו סיטי, והחל לנגן בתופים עוד כשהיה בן 14. בשנת 1958 הוא היה חבר בלהקה מקסיקנית בשם "לוס ספארקס". הוא ניגן עם כמה להקות רוק פופולריות במקסיקו, כמו לוס סינרס וחאבייר באטיז . בשנת 1967 דה לה פארה החליף את מתופף קנד היט המקורי, פרנק קוק, לאחר שזה הסתבך בפרשיות סמים. דה לה פארה הופיע לראשונה עם הלהקה ב־1 בדצמבר 1967. כבר מהצטרפותו החלו הוא והלהקה להקליט את אלבומם המצליח ביותר, "Boogie with Canned Heat" שעתיד היה להגיע לצמרות מצעדי המכירות במדינות רבות.

מאז הוחלפו חברים בלהקה, עזבו נגנים, חזרו נגנים וסולן הלהקה אלן וילסון מת, ועדיין דה לה פארה היה שותף כל העת בגלגולו הנוכחי של ההרכב. מלבד חברותו בלהקה שיתף דה לה פארה פעולה עם אמני בלוז חשובים כמו טי-בון ווקר, ואלברט קולינס. הטכניקה הייחודית והפנטסטית שלו לתיפוף בלוז עם מקצבים מקסיקנים לצד מקצבים המזוהים יותר עם עולם הרוק הוביל אותו להקליט עם אמנים מפורסמים כגון ג'ון לי הוקר וממפיס סלים. בשנת 2010 פרסם דה לה פארה ספר בשם "Living The Bluse" המגולל את תולדות הלהקה מהקמתה בשנת 1966 בידיי אלן וילסון ובוב הייט ועד לשנות האלפיים המאוחרות, כאשר היה דה לה פארה החבר המקורי היחיד בלהקה.

== דיסקוגרפיה ==
=== עם קנד היט ===
* (Boogie with Canned Heat (1968
* (Living the Blues (1968
* (Hallelujah (1969
* (Future Blues (1970
* (Vintage (1970
* (Historical Figures and Ancient Heads (1971
* (The New Age (1973
* (One More River to Cross (1973
* (Human Condition (1978
* (Kings of the Boogie (Dog House Blues) (1981
* (Reheated (1988
* (Internal Combustion (1994
* (Canned Heat Blues Band (1996
* (Boogie (2000
* (Friends in the Can (2003
* (Christmas Album (2007

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים מקסיקנים
קטגוריה:מוזיקאים מקסיקנים
קטגוריה:מתופפים
קטגוריה:קנד היט
קטגוריה:ילידי 1946
זיקית הודית

זיקית הודית (שם מדעי: Chamaeleo zeylanicus) היא מין של לטאה ממשפחת הזיקיתיים החיה בטבע בתת-היבשת ההודית לרבות בהודו, סרי לנקה ופקיסטן, מה שנתן לה את שמה. היא שייכת לסוג זיקית, בו גם זיקית מובהקת החיה בישראל.

אורך הזיקית 35 סנטימטרים לרבות הזנב, והיא בעלת גוף ירוק-בהיר ולאורך הגוף ישנם פסים אנכיים ירוקים-כהים. ראש הזיקית רחב בעל עיניים בולטות היכולות להסתובב בארובותיהם לחיפוש מזון או אויבים. הכפות שלה גדולות עם טפרים בקצותם כדי לעזור לה לטפס והזנב יכול להתקפל ולהינעל על ענפים. הנקבות יותר קטנות מהזכרים.

הזיקית מצויה בין ענפי העצים ביערות הרחבים הטרופיים של הודו וסביבותיה והיא יורדת לעיתים נדירות. היא בעלת לשון ארוכה ודביקה העוזרת לה לחטוף חרקים כמו חגבאים, חיפושיות, גמלי שלמה ואחרים כשייקרו בדרכה. בדומה לרוב הזיקיות היא מחליפה את צבעיה להסוואה, אך שינוי הצבע איננו קיצוני, לרוב רק לגווני ירוק או חום כהים. היא מחליפה צבעים גם תוך כדי התחממות בשמש.

הזיקיות חיות לבד רוב חייהם והם טריטוריאליות ויתקפו כל מסיג גבול באלימות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:זיקיות
קטגוריה:הודו: זוחלים
Slay-Z

Slay-Z הוא המיקסטייפ השני של הראפרית האמריקאית אזיליה בנקס. המיקסטייפ יצא לאור ב-24 במרץ 2016 בפורמט של הורדה חינמית. המיקסטייפ כולל שיתופי פעולה עם ריק רוס ונינה סקיי. ב-12 ביולי 2017 הוציאה בנקס מחדש את המיקסטייפ תחת חברת התקליטים שלה, Chaos & Glory, לשירותי הסטרימינג.

ב-7 במאי 2018, בהופעתה של בנקס בישראל, הופיעה עם מספר שירים מהמיקסטייפ.

== רקע ==
במקור תכננה בנקס את המיקסטייפ Slay-Z כמחווה לראפר האמריקאי ג'יי זי. בשיר "Can't Do It like Me" תכננה בנקס שיתוף פעולה עם הזמרת ריהאנה, אך לבסוף הדבר לא קרה. חלקו של ריק רוס בשיר "Big Talk" היה מיועד תחילה להוות חלק מרמיקס לשיר "Ice Princess" של בנקס מאלבום הבכורה שלה, Broke with Expensive Taste, אך לבסוף הוא נכלל ב-"Big Talk" עקב חילוקי דעות עם חברת התקליטים.

== רשימת השמעה ==

=== הערות ===
* השיר "Can't Do It Like Me" כולל קטעים מהשיר "Night" של בנגה וקוקי
* השיר "Used to Being Alone" כולל קטעים מהשיר "Astronomia" של טוני איגי

== קישורים חיצוניים ==

== הערות שוליים ==

קטגוריה:אלבומי אזיליה בנקס
קטגוריה:מיקסטייפים באנגלית
יחסי אינדונזיה–קזחסטן

היחסים בין אינדונזיה לקזחסטן כוננו רשמית בשנת 1993. אינדונזיה וקזחסטן חולקות כמה קווי דמיון; בשתי המדינות יש שפע של משאבי טבע, יש להן בעיקר אוכלוסיות מוסלמיות, מבטיחות מגוון הרמוני ומחויבות לזכויות אדם ולדמוקרטיה.<ref name="JPKaz1"></ref> שתי המדינות הסכימו להגביר את שיתוף הפעולה בכמה תחומים כלכליים, כגון חקלאות, תעשייה, תרופות, נפט, תשתיות תחבורה וייצור מכונות.<ref name="JPKaz2"></ref> שתי המדינות חברות בארגון לשיתוף פעולה אסלאמי.

== היסטוריה ==
היחסים החלו עם הכרת אינדונזיה בהכרזת העצמאות של הרפובליקה של קזחסטן ב-16 בדצמבר 1991. ב-2 ביוני 1993, אינדונזיה וקזחסטן כוננו רשמית יחסים דיפלומטיים.<ref></ref> עם זאת רק ב-29 בדצמבר 2010 פתחה אינדונזיה את שגרירותה באסטנה, שהוחזרה ב-13 באפריל 2012 על ידי פתיחת שגרירות קזחסטן בג'קרטה.<ref name="DetikKaz"></ref>

== ביקורים רמי דרג ==
נשיא אינדונזיה סוהארטו ערך ביקור ממלכתי באלמטי באפריל 1995, שהוחזר על ידי ביקור ממלכתי של נשיא קזחסטן נורסולטן נזרבייב בג'קרטה כעבור קצת יותר משלושה חודשים. 17 שנים אחר כך ערך הנשיא נזרבייב ביקור ממלכתי בג'קרטה בתאריכים 12–14 באפריל 2012. נשיא אינדונזיה סוסיליו באמבאנג יודהויונו הגיב בביקורו באסטנה ב-2 בספטמבר 2013.

== סחר והשקעה ==
על פי נתוני משרד הסחר האינדונזי, הסחר הדו צדדי בין אינדונזיה לקזחסטן בשנת 2012 הגיע לסכום של 63,156 מיליון דולר, גידול של 90.5% לעומת נתון 2011 של 33,153 מיליון דולר. מאזן הסחר בשנת 2012 היה לטובת קזחסטן שרשמה עודף של 46 מיליון דולר ביחס לאינדונזיה. שתי המדינות הגבירו את ההשקעות והמסחר, במיוחד בתעשיית החיטה, הכותנה והגומי, כמו גם בייצור ובחיפושי נפט. אחד מהם, מיזם משותף לייצור צמיגים בקזחסטן בשווי השקעה של 100 מיליון דולר. יש גם כוונה לבנות מפעל לאטריות מיידיות של אינדונזיה בקזחסטן, מכיוון שאינדונזיה היא אחת היצרניות הגדולות בעולם והצרכנית של אטריות מיידיות ומנוסה בתעשייה זו, ואילו קזחסטן היא אחת מיצרניות החיטה הגדולות באזור, מה שיעניק את תהליך אספקה וייצור זול ופרקטי יותר. זוהי הזדמנות עבור מותגי אטריות מיידיות אינדונזיות לחדור לשווקים של מרכז אסיה, רוסיה ואפילו אירופה.<ref name="AntaraKaz"></ref> נוהג זה נעשה על ידי מותג האטריות המיידי אינדונזיה אינדומי שהשקיע בניגריה.

== נציגויות דיפלומטיות ==
* אינדונזיה מחזיקה בקזחסטן שגרירות בנור-סולטן.
* קזחסטן מחזיקה באינדונזיה שגרירות בג'קרטה.

== הערות שוליים ==